หุ้นไทยปิดภาคเช้าเพิ่ม 5.92 จุด
หุ้นไทยปิดทำการในช่วงครึ่งวันเช้า เพิ่มขึ้น 5.92 จุด มูลค่าซื้อขาย 27,180.10 ล้านบาท
3 ม.ค. 2556

หุ้นไทยปิดทำการในช่วงครึ่งวันเช้า เพิ่มขึ้น 5.92 จุด มูลค่าซื้อขาย 27,180.10 ล้านบาท
ดัชนีหุ้นไทยปิดทำการในช่วงครึ่งวันเช้าของวันที่ 3ม.ค. ที่ระดับ 1,413.37 จุดเพิ่มขึ้น 5.92 จุด ด้วยมูลค่าการซื้อขาย 27,180.10 ล้านบาท 
นายพิชัย เลิศสุพงศ์กิจ ผู้ช่วยกรรมการผู้จัดการ บล.ธนชาต กล่าวว่า ดัชนีหุ้นไทยยังอยู่ในช่วงขาขึ้นได้อีก หลังจากตลาดคลายความกังวลเรื่องหน้าผาการคลังของสหรัฐที่สามาถรหาทางออกได้แล้ว แต่อย่างไรก็ตามนักลงทุนก็ต้องระมัดระวังในการลงทุน เพราะดัชนีหุ้นไทยถือว่าขึ้นมาเร็วและแรงมาก ซึ่งหากนักลงทุนที่มีกำไรและต้องการใช้เงินก็สามารถที่จะทยอยแบ่งหุ้นออกมาขายได้  
ขณะที่ นักวิเคราะห์ บล.ดีบีเอส วิคเคอร์ส กล่าวว่า ดัชนีหุ้นปรับตัวเพิ่มขึ้นหลังคลายความกังวลจากปัญหาหน้าผาการคลังของสหรัฐที่ตกลงกันได้ แต่ผลของการขึ้นภาษีคนรวยจาก 35% เป็น  40 %ก็จะส่งผลให้กำลังซื้อของกลุ่มคนเหล่านี้ลดลงและอาจจะส่งผลให้ให้อัตราการขยายตัวของเศรษฐกิจสหรัฐในช่วงครึ่งปีแรกลดลงได้ และเชื่อว่าอัตราดอกเบี้ยก็จะยังคงอยู่ในระดับต่ำต่อไป 
อย่างไรก็ตาม การที่จีนมีการขยายตัวที่ดีของเศรษฐกิจจากการดำเนินมาตรการต่างๆนั้นจะส่งผลดีต่อหุ้นโภคภัณฑ์เพราะจีนจะมีความต้องการสินค้าประเภทนี้เพิ่มขึ้น